AIŠKINAMASIS RAŠTAS

Dėl Molėtų rajono savivaldybės patikėjimo teise valdomų žemės sklypų Molėtų mieste nuomos ir papildomų sąlygų nustatymo

1. Parengto tarybos sprendimo projekto tikslai ir uždaviniai:

Tikslas – išnuomoti 80 (aštuoniasdešimčiai) metų aukciono būdu Molėtų rajono savivaldybės patikėjimo teise valdomus kitos paskirties (naudojimo būdas – vienbučių ir dvibučių gyvenamųjų pastatų teritorijos) žemės sklypus, esančius Molėtų m., Tiesiojoje g., nustatyti nuomos sąlygas, patvirtinti išnuomojamų žemės sklypų pradinį metinį žemės nuomos mokesčio dydį (be aukciono organizavimo išlaidų).

1. Siūlomos teisinio reglamentavimo nuostatos:

Sprendimu teisinio reguliavimo nuostatos nėra nustatomos.

3. Laukiami rezultatai:

Priėmus sprendimą, savivaldybė pateiks prašymą ir dokumentus [Nacionalinei žemės tarnybai prie Aplinkos ministerijos](https://nzt.lrv.lt/lt/) dėl aukcionų vykdymo.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai:

Molėtų rajono savivaldybė detaliuoju planu „Molėtų miesto Žvyrakalnio kvartalo detaliojo plano korektūra“, patvirtintu Molėtų rajono savivaldybės administracijos direktoriaus 2014-02-18 įsakymu Nr. B6-160, suformavo žemės sklypus, skirtus vienbučių ir dvibučių gyvenamųjų pastatų statybai. Naujų kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. birželio 2 d. nutarimu Nr. 692 „Dėl naujų kitos paskirties valstybinės žemės sklypų pardavimo ir nuomos“, 8 punktas reglamentuoja, kad savivaldybės taryba priima sprendimą dėl valstybinės žemės sklypo, perduoto savivaldybei valdyti patikėjimo teise, nuomos ir nustato pagal savivaldybės tarybos nustatytą žemės nuomos mokesčio tarifą apskaičiuotą pradinį metinio žemės nuomos mokesčio dydį.

Vadovaujantis Lietuvos Respublikos Vyriausybės 1999 m. vasario 24 d. nutarimo Nr. 205 ,,Dėl žemės įvertinimo tvarkos“ 5.2 papunkčiu ir atsižvelgus į Molėtų rajono savivaldybės tarybos 2021 m. gegužės 27 d. sprendimu Nr. B1-135 ,,Dėl valstybinės žemės nuomos mokesčio tarifų nustatymo“ nustatytą valstybinės žemės nuomos mokesčio tarifą - 1,5 proc. vidutinės rinkos vertės, paskaičiuotas pradinis metinis žemės nuomos mokesčio dydis. Vidutinė ekonomiškai pagrįsta vienbučių ir dvibučių gyvenamųjų pastatų paskirties pastatų gyvavimo trukmė - 80 metų.